5.pielikums

atklāta konkursa “Gulbenes novada pašvaldības 
darbinieku un amatpersonu veselības 

apdrošināšana” nolikumam, 
ID Nr. GNP 2026/58
iepirkuma Nr. GNP 2026/58 līgumS (PROJEKTS)

par Gulbenes novada pašvaldības darbinieku  un amatpersonu veselības apdrošināšanu
Gulbene, 







2026.gada ___.______________ 

Gulbenes novada pašvaldība, reģistrācijas Nr. 90009116327, adrese: Ābeļu iela 2, Gulbene, Gulbenes novads, LV-4401, turpmāk – Pasūtītājs, kuru saskaņā ar Gulbenes novada domes 2013. gada 31. oktobra saistošajiem noteikumiem Nr. 25 “Gulbenes novada pašvaldības nolikums” rīkojas tās izpilddirektore Antra Sprudzāne, no vienas puses, un 

________________________, reģistrācijas. Nr. ____________, juridiskā adrese: ____________________, turpmāk – Apdrošinātājs, kuru saskaņā ar _________ pārstāv tās ___________________ no otras puses, abi kopā – Puses, bet katrs atsevišķi – Puse, pamatojoties uz atklāta konkursa „Gulbenes novada pašvaldības darbinieku un amatpersonu veselības apdrošināšana”, identifikācijas numurs GNP 2026/58, turpmāk – Iepirkums, rezultātiem, noslēdz šādu līgumu, turpmāk – Līgums:

1. Līgumā lietotie termini

1.1. Darbinieki – Pasūtītāja nodarbinātas personas;

1.2. Polise – Pasūtītājam izsniegts dokuments, kas apliecina apdrošināšanas līguma noslēgšanu un ietver apdrošināšanas līguma noteikumus, kā arī visus šā līguma grozījumus un papildinājumus, par kuriem apdrošinātājs un Pasūtītājs ir vienojušies apdrošināšanas līguma darbības laikā kas apliecina apdrošināšanas spēkā esamību. Polise ietver apdrošināto darbinieku sarakstu (vārds, uzvārds, personas kods), katra darbinieka izvēlēto programmu, apdrošinājuma summas un prēmijas, kā arī apdrošināšanas periodu. Polises neatņemama sastāvdaļa ir tās pielikumi;

1.3. Polises pielikumi – vienošanās par izmaiņām apdrošināto darbinieku sarakstos, programmās vai noteikumos, ja tās parakstījušas abas Puses;
1.4. Karte – darbiniekiem izsniegta plastikāta karte kā apliecinājums, ka tajā minētās personas veselība ir apdrošināta saskaņā ar tādu Apdrošinātāja programmu, kuras saīsināts atšifrējums uzdrukāts uz kartes virsmas līdzās darbinieka personu raksturojošai informācijai. Karte apliecina apdrošinātā darbinieka tiesības saņemt tādu ārstniecisko pakalpojumu apmaksu, kurus saskaņā ar programmu, noteikumiem un Līgumu apmaksā Apdrošinātājs;

1.5. Programma – polisē un noteikumos noteiktais ārstniecisko pakalpojumu kopums, ko apmaksā Apdrošinātājs;

1.6. Prēmija – maksājums par apdrošināto personu apdrošināšanu, ko saskaņā ar Apdrošinātāja izrakstīto rēķinu veic Pasūtītājs. Prēmijas apmērs nosakāms saskaņā ar Līgumu, tā pielikumiem, polisi un tās pielikumiem, noteikumiem;

1.7. Apdrošinājuma summa (atlīdzības limits) – polisē noteikta maksimālā vienam apdrošinātajam darbiniekam izmaksājamo atlīdzību kopsumma;

1.8. Atlīdzība - vērtība naudas izteiksmē, ko apmaksā Apdrošinātājs par apdrošināto darbinieku polisē un programmā iekļautajiem apmaksājamiem un izmantotajiem apdrošināšanas pakalpojumiem atbilstoši noslēgtajam apdrošināšanas līgumam;
1.9. Atlīdzības apmērs – apakšlimits (ierobežojums) apdrošinājuma summai kādai no pakalpojumiem vai pakalpojumu grupai atbilstoši izvēlētajai Programmai;

1.10. Periods – laikposms, par kuru saskaņā ar apdrošināšanas līgumu tiek maksāta apdrošināšanas prēmija un kurā ir spēkā apdrošināšana;
1.11. Līgumiestādes – dažāda profila un juridisko formu ārstniecības, veselības veicināšanas iestādes un aptiekas, kurām ar Apdrošinātāju noslēgti sadarbības līgumi. Šajās iestādēs karte tās īpašniekam dod tiesības izmantot iestādes piedāvātos pakalpojumus saskaņā ar polisi un noteikumiem, izmantojot karti kā maksāšanas līdzekli bez apdrošinātā personīgo līdzekļu piesaistīšanas.

2. Līguma priekšmets

Pasūtītājs iegādājas no Apdrošinātāja, un Apdrošinātājs atbilstoši Iepirkumā iesniegtajam piedāvājumam visu Līguma darbības laiku nodrošina veselības apdrošināšanas pakalpojumus Gulbenes novada pašvaldības iestāžu darbiniekiem un amatpersonām saskaņā ar Tehnisko specifikāciju – Tehnisko piedāvājumu (Līguma 1.pielikums) un Apdrošinātāja Finanšu piedāvājumu (Līguma 2.pielikums).

3. Līguma un polises darbības laiks

3.1. Apdrošināšanas polises periods ir 12 (divpadsmit) mēneši no tās izdošanas dienas, ar tiesībām pagarināt polisi uz vēl vienu 12 (divpadsmit) mēnešu periodu. 
3.2. Līgums stājas spēkā 2026.gada 19.oktobrī un ir spēkā līdz Līgumā noteikto saistību pilnīgai izpildei.

3.3. Līguma darbības laikā Apdrošinātājs nav tiesīgs bez Pasūtītāja rakstiskas piekrišanas grozīt, mainīt vai papildināt Līguma noslēgšanas brīdī spēkā esošos apdrošināšanas noteikumus vai kā citādāk pasliktināt Pasūtītāja apdrošināšanas nosacījumus. Šis noteikums nav attiecināms uz līgumiestāžu saraksta vai sniegto pakalpojumu klāsta paplašināšanu vai uzlabošanu, bet šo pasākumu ieviešana nevar būt iemesls prasījumam palielināt apdrošināšanas prēmijas lielumu vai mainīt maksāšanas kārtību. 
4. Līgumcena un tās samaksas kārtība

4.1. Kopējo paredzamo līgumcenu veido kopējā  prēmiju kopsumma, ko Pasūtītājs maksā Apdrošinātājam Līguma darbības laikā, t.i. _________ EUR (_________________ euro __ centi). Saskaņā ar Pievienotās vērtības nodokļa likuma 52. panta pirmās daļas 20. punktu apdrošināšanas pakalpojumus neapliek ar pievienotās vērtības nodokli.
4.2. Prēmija  vienam apdrošināšanas periodam vienam darbiniekam, kurš apdrošināts saskaņā ar Apdrošinātāja iesniegto piedāvājumu Iepirkumā ir noteikta atbilstoši izvēlētajai apdrošināšanas Programmai Līguma 2.pielikumā, kas vienam darbiniekam Līguma laikā nevar tikt paaugstināta, pamatojoties uz nekādiem Apdrošinātāja norādītiem subjektīviem vai objektīviem apstākļiem.

4.3. Līgumcenā iekļautas visas izmaksas, kas saistītas ar apdrošināšanas pakalpojuma sniegšanu, tai skaitā, bet ne tikai, personāla izmaksas, nodokļi, kā arī visas ar Tehniskajā specifikācijā noteikto prasību un Tehniskā piedāvājuma izpildi netieši saistītās izmaksas (Veselības apdrošināšanas karšu izgatavošana, administratīvās izmaksas, transporta pakalpojumi u.c.) līdz Līguma pilnīgai izpildei. Apdrošinātājam nav tiesību pieprasīt papildu samaksu par jebkādām citām tā veiktajām izmaksām. 

4.4. Apdrošinājuma summas katrai no Programmām nosakāmas saskaņā ar Iepirkuma ietvaros iesniegto Apdrošinātāja Tehnisko specifikāciju – Tehnisko piedāvājumu (Līguma 1.pielikums).  
4.5. Puses Līgumā noteiktajā kārtībā noslēdz polisi par Līgumā noteiktajā kārtībā paziņoto Pasūtītāja darbinieku veselības apdrošināšanu un Apdrošinātājs iesniedz Pasūtītājam apdrošināšanas prēmijas apmaksas grafiku,  sadalot maksājumu pa ceturkšņiem. 
4.6. Apdrošinātājs iesniedz Pasūtītājam maksājuma attaisnojuma dokumentu par kārtējo apdrošināšanas prēmijas apmaksu maksājumu par kārtējo ceturksni ar apmaksas termiņu ne īsāku kā 15 (piecpadsmit) kalendārās dienas no maksājuma attaisnojuma dokumenta saņemšanas dienas.

4.7. Pasūtītājs pieņem rēķinus tikai elektroniskā formātā (strukturētos elektroniskos rēķinus ar datnes formātu XML), kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Rēķins tiek uzskatīts par saņemtu nākamajā dienā pēc tā nosūtīšanas uz Pasūtītāja oficiālās elektroniskās adreses apakšadresi: E-Rēķini EINVOICE_GNP@90009116327.
4.8. Pasūtītājs ir tiesīgs apdrošināto sarakstā apdrošināšanas perioda laikā iekļaut jaunas apdrošināmās personas, veicot atbilstošas izmaiņas apdrošināto darbinieku sarakstā. Pasūtītāja jaunas apdrošināmās personas tiek apdrošinātas uz atlikušo apdrošināšanas termiņu un uz tādiem pašiem nosacījumiem kā jau apdrošinātie, un apdrošināšanas prēmijas maksājums tiek noteikts, veicot aprēķinu proporcionāli atlikušajam periodam par pilniem mēnešiem – viena mēneša apdrošināšanas prēmija tiek noteikta kā 1/12 daļa no gada apdrošināšanas prēmijas par izvēlēto programmu. Apdrošināšanas prēmija par apdrošināto sarakstā iekļaujamo darbinieku tiek apmaksāta 15 (piecpadsmit) dienu laikā no visu Pasūtītāja apdrošinātājam iesniegtajā papildus sarakstā minēto apdrošināmo personu individuālo veselības apdrošināšanas karšu un detalizētu veselības apdrošināšanas programmas aprakstu, un attiecīgā maksājuma attaisnojuma dokumenta saņemšanas dienas no Apdrošinātāja.

4.9. Apdrošinātājs 15 (piecpadsmit) dienu laikā pēc iesnieguma pārtraukt kāda apdrošinātā apdrošināšanu saņemšanas, anulē (pārtrauc) to un veic apdrošināšanas prēmijas atmaksu Pasūtītājam, veicot aprēķinu proporcionāli atlikušajam apdrošināšanas periodam par pilniem mēnešiem – viena mēneša apdrošināšanas prēmija tiek noteikta kā 1/12 daļa no gada apdrošināšanas prēmijas, gadījumos, kad Pasūtītājs izslēdz darbinieku/-us no apdrošināto darbinieku saraksta.

4.10. Visi maksājumi saskaņā ar Līgumu tiek veikti tikai pēc tam, kad Pasūtītājs ir
saņēmis pārbaudītus, pareizi sagatavotus samaksas dokumentus. Puses vienojas, ka Apdrošinātājs Līgumā paredzētos maksājuma attaisnojuma dokumentus sastāda elektroniski un nosūta tos Pasūtītājam no Apdrošinātāja e-pasta adreses: _______@______ uz Pasūtītāja e-pasta adresi: _______@______. Minētajā kārtībā Apdrošinātāja sagatavots maksājuma attaisnojuma dokuments uzskatāms par saistošu Pasūtītājam un tā apmaksa veicama Līgumā noteiktajā kārtībā un termiņā. 
4.11. Līguma 4.1.punktā paredzamā kopējā līgumcena var tikt grozīta, gadījumā, ja Pasūtītājam nepieciešams papildināt apdrošināmo personu sarakstu (skaitu), veicot attiecīgus grozījumus saskaņā ar Publisko iepirkumu likuma 61.pantā noteikto, palielinot  plānotās kopējās līgumcenas apmēru, nepārsniedzot 50% no tās.
4.12. Līguma 4.1.punktā paredzamā kopējā līgumcena var tikt grozīta, gadījumā, ja Pasūtītājam nepieciešams samazināt apdrošināmo personu sarakstu sakarā ar darba tiesisko attiecību izbeigšanu, veicot attiecīgus grozījumus saskaņā ar Publisko iepirkumu likuma 61.pantā noteikto, samazinot kopējo paredzamo līgumcenu par  25% no tās.
5. Konfidencialitāte un personas datu aizsardzība

5.1. Apdrošinātājs apņemas visā Līguma darbības laikā, kā arī pēc tam neizpaust trešajām personām Līguma izpildē iegūto tehnisko, finansiālo un citu informāciju par Pasūtītāju un tā darbiniekiem. Visa informācija, ko Pasūtītājs sniedz Apdrošinātājam Līguma izpildes laikā, tiek uzskatīta par konfidenciālu un nevar tikt izpausta vai padarīta publiski pieejama bez Pasūtītāja rakstiskas piekrišanas. 

5.2. Augstāk minētā informācija netiek uzskatīta par konfidenciālu, ja tā kļuvusi publiski pieejama, saskaņā ar Latvijas Republikas normatīvajos aktos noteiktajām prasībām (iekļauta Apdrošinātāja administrācijas un grāmatvedības sagatavotos publiska rakstura pārskatos un atskaitēs u.tml.). 

5.3. Puses ar Līguma 5.1. punktā minētās informācijas prettiesisku izpaušanu Līguma ietvaros saprot – tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar konfidenciālo informāciju. 

5.4. Personas datus, kurus Līguma izpildes nolūkā Pasūtītājs nodevis Apdrošinātājam vai pēdējais ieguvis no citām personām (turpmāk – Personas dati), Apdrošinātājs apstrādā saskaņā ar Latvijas Republikas normatīvajiem aktiem, Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz Personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula), prasībām un Pasūtītāja norādījumiem.

5.5. Puse, kura nodod otrai Pusei savu darbinieku personas datus, nodrošina savu norādīto darbinieku informēšanu par viņu personas datu nodošanu Puses sadarbības partnerim un par viņu kā datu subjektu tiesībām saskaņā ar spēkā esošajiem normatīvajiem aktiem personas datu aizsardzības jomā. Puse, kura nodod otrai Pusei personu datus apstrādei, atbild par attiecīgā darbinieka personas datu apstrādes tiesiskā pamata nodrošināšanu.

5.6. Puses apņemas ievērot personu datu aizsardzību regulējošo normatīvo aktu prasības, citus Latvijas Republikā spēkā esošos saistošos normatīvos aktus un Eiropas Savienībā spēkā esošo saistošo normatīvo regulējumu par fizisku personu aizsardzību attiecībā uz personas datu apstrādi un šādu datu brīvu apriti, kā arī garantē, ka tiks īstenoti atbilstoši tehniskie un organizatoriskie aizsardzības pasākumi tādā veidā, ka Apdrošinātāja uz Līguma pamata veiktajā personas datu apstrādē tiks nodrošināta datu subjekta tiesību aizsardzība. 
5.7. Personas datu aizsardzības pārkāpuma gadījumā Puses bez nepamatotas kavēšanās un, ja iespējams, ne vēlāk kā 24 stundu laikā no brīža, kad pārkāpums tām kļuvis zināms, paziņo par personas datu aizsardzības pārkāpumu otrai Pusei, ja tas ir radījis vai var radīt draudus personas datiem, ko Puses ir saņēmušas no otras Puses.

5.8. Apdrošinātājs apstrādā no Pasūtītāja saņemtos Personas datus tikai Līgumā noteikto mērķu sasniegšanai un tikai tādu laika periodu, kāds nepieciešams, lai nodrošinātu Līgumā noteikto saistību izpildi un mērķu sasniegšanu un Apdrošinātājs veic personas datu apstrādi tik ilgi, kamēr tā nepieciešama Līguma izpildes nodrošināšanai vai pamatojoties uz normatīvo regulējumu Apdrošinātājam ir jāveic personas datu apstrāde.

6. Izmaiņas apdrošināto darbinieku sarakstā

6.1. Gadījumā, ja ar Pasūtītāja darbinieku tiek izbeigtas darba tiesiskās attiecības, Pasūtītājs par to pēc saviem ieskatiem rakstiski paziņo Apdrošinātājam. Pamatojoties uz šiem paziņojumiem, Apdrošinātājs veic grozījumus apdrošināto darbinieku sarakstā un pārtrauc darbinieka/-u apdrošināšanu saskaņā ar izvēlēto Programmu, sagatavojot par to attiecīgu Līguma pielikumu.

6.2. Līguma 6.1.punktā minētajā gadījumā Apdrošinātājs atmaksā Pasūtītājam no apdrošināto saraksta izslēgtās personas neizmantoto prēmijas daļu.

6.3. Neizmantotās (atlikušās) prēmijas aprēķins tiek veikts un atmaksāts Pasūtītājam 15 (piecpadsmit) dienu laikā, skaitot no dienas, kad Pasūtītājs Līgumā noteiktajā kārtībā informējis Apdrošinātāju par no saraksta izslēdzamo personu. Neizmantoto (atlikušo) prēmiju par pirmstermiņa izbeigtajām kartēm Apdrošinātājs pēc Pasūtītāja ieskatiem vai nu pārskaita uz Pasūtītāja bankas norēķinu kontu, vai arī ietur kā avansu turpmākajiem prēmiju maksājumiem.

6.4. Par Pasūtītāja darbiniekiem, kuri iekļaujami apdrošināto sarakstā Līguma darbības laikā pēc Līguma noslēgšanas, Līguma 12.6.1. apakšpunktā noteiktā Pasūtītāja pilnvarotā persona ik mēnesi līdz kārtējā kalendārā mēneša 30.datumam elektroniski nosūta apdrošināmo darbinieku sarakstu (norādot darbinieka vārdu, uzvārdu, personas kodu, kā arī izvēlēto Programmu) uz Līguma 12.6.2.apakšpunktā noteiktās Apdrošinātāja pilnvarotās personas e-pasta adresi. Apdrošinātājs  5 (piecu) darba dienu laikā pēc attiecīgās informācijas saņemšanas izgatavo un izsniedz Pasūtītājam apdrošināto darbinieku kartes, kuru darbība stājas spēkā no nākošā mēneša 1.datuma.

6.5. Darbinieki, kuri Apdrošināto sarakstā tiek iekļauti pēc Līguma noslēgšanas, tiek apdrošināti uz tādiem pašiem nosacījumiem, kādi paredzēti polisē, noteikumos un Līgumā, prēmiju aprēķinot saskaņā ar saskaņā ar izvēlēto Programmu, Prēmiju par šiem darbiniekiem nosakot proporcionāli laikam, kas atlicis no viņu apdrošināšanas spēkā stāšanās datuma līdz attiecīgās Polises darbības beigām un tiek maksātas par atlikušajiem mēnešiem.

7. Pušu tiesības un pienākumi

7.1. Līguma izpildes nodrošināšanai Pasūtītājs apņemas:

7.1.1. iesniegt Apdrošinātājam polises sagatavošanai nepieciešamo informāciju par darbiniekiem elektroniskā veidā, norādot: vārdu, uzvārdu, personas kodu un iestādi, kā arī to izvēlētās Programmas;

7.1.2. ievērot polises, noteikumu un Līguma nosacījumus, kā arī iepazīstināt ar tiem apdrošinātās personas;

7.1.3. darbiniekiem izsniegt tiem paredzētās kartes un citus Apdrošinātāja sagatavotos materiālus, kas papildina karti un paredzēti individuālai lietošanai (piemēram, īss programmas apraksts, līgumiestāžu saraksts, izņemot, ja aktuālais saraksts ir pieejams Apdrošinātāja mājaslapā, un Apdrošinātāja kontaktinformācija) pēc to saņemšanas no Apdrošinātāja saskaņā ar Līguma 7.2.1.punkta prasībām;

7.2. Līguma izpildes nodrošināšanai Apdrošinātājs apņemas:
7.2.1. pēc Līguma noslēgšanas izsniegt Pasūtītājam polisi un darbinieku kartes, kā arī citus Apdrošinātāja sagatavotos materiālus, kas papildina karti un paredzēti individuālai lietošanai (piemēram, īss programmas apraksts, līgumiestāžu saraksts, izņemot, ja aktuālais saraksts ir pieejams Apdrošinātāja mājaslapā, un Apdrošinātāja kontaktinformāciju) ne vēlāk kā 5 (piecu) darba dienu laikā, skaitot no dienas, kad Pasūtītājs izpildījis Līguma 7.1.1.punktā  minētās darbības;

7.2.2. izmaksāt darbiniekiem atlīdzību polisē, noteikumos un Līgumā minētajos gadījumos un apmēros, ievērojot šajos dokumentos noteikto kārtību un termiņus;

7.2.3. gadījumos, kad darbinieki ir saņēmuši pakalpojumus vai preces to kartēs iekļauto Programmu ietvaros un par šiem pakalpojumiem vai precēm norēķinājušies no personīgajiem līdzekļiem, veikt atlīdzības izmaksu ne vēlāk kā 5 (piecu) darba dienu laikā pēc visu polisē un noteikumos uzskaitīto dokumentu saņemšanas;

7.2.4. Ja Apdrošinātāja mājaslapā internetā: www._____________ nav iespējams iepazīties ar jaunākajām izmaiņām līgumiestāžu sarakstā, tad ne retāk kā reizi 6 (sešos) mēnešos rakstiski informēt Pasūtītāju par izmaiņām, grozījumiem vai papildinājumiem Apdrošinātāja līgumiestāžu sarakstā;

7.2.5. nepasliktināt Pasūtītājam izsniegtās polises un noteikumus, kā arī noslēgtā Līguma nosacījumus to darbības laikā, kā arī jebkādā citā veidā neapgrūtināt Pasūtītāja darbinieku iespējas saņemt tiem paredzētos Apdrošinātāja apmaksātos veselības apdrošināšanas pakalpojumus;

7.2.6. pēc darbinieka rakstiska lūguma, iespējami īsā laikā sniegt izsmeļošas atbildes uz dažādiem ar Līguma priekšmetu saistītiem jautājumiem, kā arī sniegt ziņas par iztērētajām vai atlikušajām individuālajām apdrošinājuma summām, iesniegto čeku statusu apstrādes procesu, veikto atlīdzību un izmaksu datumiem u.tml.;

7.2.7. bez maksas nodrošināt nepieciešamo, dokumentu vai to kopiju, kā arī izziņu sagatavošanu un izsniegšanu iesniegšanai Valsts ieņēmuma dienestā (VID);

7.2.8. pēc darbinieka pieprasījuma ne retāk kā reizi gadā sagatavot darbinieka iesniegto un daļēji apmaksāto čeku kopiju un/vai izziņas sagatavošanu, kas nepieciešama iesniegšanai VID, lai saņemtu iedzīvotāja ienākuma nodokļa pārmaksu;

7.2.9. pēc Pasūtītāja rakstiska lūguma, 14 (četrpadsmit) dienu laikā sagatavot informāciju par pakalpojuma izmantošanas tendencēm, Pasūtītāja izmaksu statistiku konkrētam laika periodam, norādot gan kopējo izmaksu apmēru, gan izmaksas pa posteņiem (ambulatorā palīdzība, stacionārā palīdzība, zobārstniecība, u.tml.);

7.2.10. nekavējoties informēt Pasūtītāju, ja Apdrošinātājam ierosināts maksātnespējas process, tā darbība ir apturēta vai pārtraukta, vai tml.;

7.2.11. nekavējoties informēt Pasūtītāju par Apdrošinātājam zināmajiem visiem Līguma izpildes laikā esošajiem vai iespējamajiem sarežģījumiem, kas varētu aizkavēt ar Līgumu uzņemto saistību izpildi. Ja Apdrošinātājs nav nekavējoties informējis Pasūtītāju par visiem tam zināmajiem Līguma izpildes laikā esošajiem vai iespējamajiem sarežģījumiem, Apdrošinātājs apņemas segt tā rezultātā Pasūtītājam radītos zaudējumus;

7.2.12. nodrošināt  Līguma ietvaros Pasūtītāja sniegto ziņu neizpaušanu trešajām personām, izņemot gadījumu, ja tas nepieciešams sadarbībai ar iestādi, kurā saņemts apdrošināšanas programmā ietvertais pakalpojums, vai ārstniecības personu Līgumā noteikto saistību izpildei, garantējot fizisko personu datu aizsardzību saskaņā ar normatīvajiem aktiem un nekavējoties informējot Pasūtītāja kontaktpersonu par informācijas pieprasīšanas un izpaušanas gadījumu, izņemot, ja tas bijis nepieciešams Līguma izpildei.
7.3. Pasūtītājs nav atbildīgs par darbinieku pārtērētajiem apdrošinājuma summu limitiem. Apdrošinātajam ir pienākums pašam sekot līdzi un kontrolēt, lai apdrošinājuma summu limiti netiktu pārsniegti.

8. Atlīdzību izmaksa

8.1. Pasūtītāja apdrošinātie darbinieki Programmas ietvaros ir tiesīgi saņemt izvēlētās programmas ietvertos apmaksājamos pakalpojumus, tajā skaitā – arī iestādēs, kas nav Apdrošinātāja līgumiestādes.

8.2. Lai saņemtu atlīdzību par izvēlētajā Programmā ietvertajiem apmaksājamiem pakalpojumiem, kurus nav bijis iespējams apmaksāt uzrādot veselības apdrošināšanas karti, un kas tikuši apmaksāti ar apdrošinātā personīgo līdzekļu piesaistīšanu, apdrošinātie iesniedz Apdrošinātājam atbilstoši polisē, noteikumos un Līgumā minētajām prasībām noformētu atlīdzības pieteikumu ar pievienotiem izdevumus apliecinošiem u.c. nepieciešamajiem dokumentiem. 

8.3. Līguma 8.2. punktā minētā atlīdzība tiek aprēķināta saskaņā ar polisi un noteikumiem, un Apdrošinātājs to pārskaita uz atlīdzības pieteikuma formā norādīto darbinieka bankas norēķinu kontu.

8.4. Gadījumā, ja Līguma darbības laikā Apdrošinātāja līgumiestādē ir mainījusies veselības aprūpes pakalpojuma cena, bet Apdrošinātājs un līgumiestāde izmaiņas nav nostiprinājuši sadarbības līgumā, Apdrošinātājs apņemas nodrošināt polisē iekļautajā Programmā noteikto pakalpojuma cenu apmaksu.

8.5. Atlīdzību izmaksas atteikumam jābūt skaidri formulētam un pamatotam atbilstoši polisei, veselības apdrošināšanas noteikumiem un izvēlētajai Programmai.

9. Līguma izbeigšana

9.1. Katrai Pusei ir tiesības vienpusēji izbeigt Līgumu, ja otra Puse nepilda savas saistības, rakstiski un motivēti brīdinot par to 30 (trīsdesmit) kalendārās dienas iepriekš. 

9.2. Pasūtītājam ir tiesības vienpusēji nekavējoties izbeigt Līgumu, ja:
9.2.1. Apdrošinātājam pasludināts maksātnespējas process, tiesiskās aizsardzības process, tā darbība ir apturēta vai pārtraukta, vai Apdrošinātājam veselības apdrošināšanas veikšanai izsniegtā licence ir anulēta vai licences darbība apturēta;
9.2.2. pēc Līguma noslēgšanas atklājas, ka iesniedzot Iepirkuma Piedāvājumu, Apdrošinātājs ir apzināti sniedzis nepatiesu informāciju vai nepatiess izrādās jebkurš no tā sniegtajiem apliecinājumiem;
9.2.3. Apdrošinātājs Līguma noslēgšanas vai Līguma saistību izpildes laikā ir veicis prettiesisku darbību;
9.2.4. Apdrošinātājs nodarījis Pasūtītājam zaudējumus;
9.2.5. Apdrošinātājs ir patvaļīgi pārtraucis Līguma izpildi, tai skaitā, ja Apdrošinātājs nav sasniedzams tā juridiskajā adresē;
9.2.6. Apdrošinātājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kā dēļ līgumu nav iespējams izpildīt.

9.3. Līgums var tikt apturēts vai izbeigts arī Apdrošināšanas līguma likumā un citos normatīvajos aktos paredzētajos gadījumos.
9.4. Līguma 9.2. punktā noteiktajos gadījumos Līgums uzskatāms par izbeigtu 7 (septītajā) dienā pēc Pasūtītāja rakstveida paziņojuma nosūtīšanas Apdrošinātājam, veicot savstarpējus norēķinus.

9.5. Līgumam pirms termiņa zaudējot spēku:
9.5.1. savu spēku zaudē arī visas saskaņā ar Līgumu izsniegtās polises un kartes. Šādos gadījumos Pasūtītājam iespējami īsā laikā, taču ne vēlāk kā 10 (desmit) darba dienu laikā no Līguma un polises laušanas brīža jānodod Apdrošinātājam visu darbinieku kartes;

9.5.2. Apdrošinātājs 10 (desmit) darba dienu laikā atmaksā Pasūtītājam neizmantoto (atlikušo) prēmijas daļu Apdrošināšanas līguma likumā noteiktajā kārtībā, kā arī atlīdzina Pasūtītājam visus nodarītos zaudējumus, un papildus maksā Pasūtītājam līgumsodu 10% (desmit procenti) apmērā no Līguma darbības laikā Apdrošinātājam samaksātās kopējās prēmijas, kas nosakāma pēc neizmantotās prēmijas atmaksas atskaitīšanas, ja iestājas kāds no Līguma 9.2.punktos minētajiem gadījumiem;
9.5.3. Apdrošinātājs pārtrauc Pasūtītāja darbinieku pieteikto atlīdzību izmaksu sākot ar Līguma izbeigšanas datumu par tiem veselības apdrošināšanas pakalpojumiem, kuri saņemti pēc šī izbeigšanas datuma;
9.5.4. Apdrošinātājam ir pienākums izmaksāt visas Pasūtītāja darbinieku pieteiktās atlīdzības par saņemtajiem veselības aprūpes pakalpojumiem līdz Līguma izbeigšanas dienai;
9.5.5. Pasūtītāja darbiniekiem ir tiesības iesniegt dokumentus apdrošināšanas atlīdzības saņemšanai par Līguma darbības laikā saņemtajiem veselības aprūpes pakalpojumiem ne vēlāk kā 3 (trīs) mēnešu laikā pēc Līguma izbeigšanas.
9.6. Līguma izbeigšanas gadījumā darbinieku veselības apdrošināšanas kartes, kuru apmaksa ir veikta no Pasūtītāja darbinieku personīgajiem līdzekļiem, izmantojot Pasūtītāja starpniecību, ja tās pilnībā darbinieks ir apmaksājis, nezaudē spēku. 
10. Nepārvarama vara

10.1. Par nepārvaramas varas apstākļiem tiek uzskatīti tādi apstākļi un notikumi kā dabas katastrofas un ūdens plūdi, zemestrīce un citas stihiskās nelaimes, kā arī karš, streiki, nemieri, valsts iekšējie apvērsumi, kā arī citi apstākļi (turpmāk tekstā – nepārvaramas varas apstākļi).

10.2. Ja kādai no Pusēm tās saistību pilnīga vai daļēja izpildīšana ir kļuvusi neiespējama nepārvaramas varas apstākļu dēļ, attiecīgo saistību izpildes termiņš tiek apturēts uz laiku, kamēr turpinās šie apstākļi.

10.3. Pusei, kura saistību izpildi pilnībā vai daļēji ierobežo iestājušies nepārvaramas varas apstākļi, nekavējoties (ne vēlāk kā 3 (trīs) darba dienu laikā) rakstiski informē otru Pusi par šādu apstākļu iestāšanos vai izbeigšanos.

10.4. Par zaudējumiem un kavējumiem, kas radušies nepārvaramas varas apstākļu dēļ, neviena no Pusēm nav atbildīga.

11. Piemērojamais likums un strīdu izšķiršanas kārtība

11.1. Līgums sastādīts un tam piemērojami spēkā esošie Latvijas Republikas normatīvie akti.

11.2. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu.

11.3. Ja Puses nespēj strīdu atrisināt savstarpēju pārrunu rezultātā 30 (trīsdesmit) dienu laikā, tas tiek atrisināts tiesā Latvijas Republikas normatīvajos aktos noteiktajā kārtībā.

12. Citi noteikumi

12.1. Ja rodas pretrunas starp polisi, noteikumiem un Līgumu, tad noteicošais ir Līgums un Pasūtītāja noteiktā Tehniskā specifikācija. Puses apliecina, ka tām ir saprotams Līguma saturs un nozīme.

12.2. Līgums ir saistošs Pasūtītājam un Apdrošinātājam, kā arī visām trešajām personām, kas likumīgi pārņem viņu tiesības un pienākumus. 

12.3. Puses, savstarpēji vienojoties, ir tiesīgas izdarīt izmaiņas Līgumā. Līguma grozījumus sagatavo Apdrošinātājs, saskaņo Pušu pilnvarotās personas un paraksta abas Puses. Līguma grozījumi izdarāmi ievērojot Publisko iepirkumu likuma noteikumus.

12.4. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību realizēšanu.

12.5. Līgums, tā noteikumu saturs, kā arī visa informācija, kuru Puses atklājušas viena otrai Līguma sastādīšanas un izpildes nolūkā, uzskatāma par konfidenciālu un neatklājamu trešajām personām bez otras Puses iepriekšējas rakstveida piekrišanas, izņemot normatīvajos aktos paredzētos gadījumus.
12.6. Pušu pārstāvji:

12.6.1. Pasūtītāja pārstāvis ir Gulbenes novada Centrālās pārvaldes Juridiskās un personālvadības nodaļas vecākā darba aizsardzības speciāliste Velta Ivanova, tālr.: 20282117, e-pasts: velta.ivanova@gulbene.lv, kurš Pasūtītāja vārdā vada un uzrauga Līguma izpildi, tajā skaitā, Līgumā paredzētajos gadījumos, sagatavot un iesniegt nepieciešamos dokumentus.

12.6.2. Apdrošinātāja pārstāvis un kontaktpersona Līguma izpildes uzraudzībai un kontaktiem ar Pasūtītāja pārstāvi ir Apdrošinātāja pilnvarotā persona – __________________, tālr.: ____________, e-pasts: ________________. 
12.7. Puses vienojas, ka visa korespondence, ko puses Līguma sakarā nosūtījušas viena otrai ar elektronisko sakaru līdzekļu starpniecību ir uzskatāma par saņemtu Paziņošanas likumā noteiktajam. Informācija, kas nosūtīta elektroniski uz Līgumā norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu otrajā darba dienā pēc tās nosūtīšanas. Informācija, kas paziņota, izmantojot oficiālo e-adresi, uzskatāma par paziņotu otrajā darba dienā pēc tās nosūtīšanas.

12.8. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks. Līgumam pievienoti 2 (divi) pielikumi:

12.8.1. 1.pielikums - Tehniskā specifikācija – Tehniskais piedāvājumus;
12.8.2. 2.pielikums – Finanšu piedāvājums.
13. Pušu rekvizīti un paraksti

	Pasūtītājs
                                                              
	Apdrošinātājs

	Gulbenes novada pašvaldība
Reģistrācijas Nr. 90009067337
Adrese: Ābeļu iela 2, Gulbene, 
Gulbenes novads, LV-4401
e-pasts: dome@gulbene.lv

e-adrese:_DEFAULT@90009116327

